ประกาศคณะกรรมการกํากับตลาดทุนที่ ทข. 4/2553เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นที่ปรึกษาสัญญาซื้อขายล่วงหน้า\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ในประกาศนี้(1) "บริษัทที่ปรึกษาสัญญาซื้อขายล่วงหน้า" หมายความว่า บริษัทที่ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า(2) "ผู้ติดต่อกับผู้ลงทุนในสัญญาซื้อขายล่วงหน้า" หมายความว่า ผู้ทําหน้าที่ติดต่อ ชักชวน ให้คําแนะนํา หรือวางแผน เกี่ยวกับการซื้อขายหรือการลงทุนในสัญญาซื้อขายล่วงหน้าให้กับผู้ลงทุน ซึ่งมีสองประเภท ได้แก่ ผู้ติดต่อกับผู้ลงทุนในสัญญาซื้อขายล่วงหน้าประเภท ก ซึ่งสามารถทําการวิเคราะห์คุณค่าหรือความเหมาะสมในการซื้อขายหรือการลงทุนในสัญญาซื้อขายล่วงหน้าได้ และผู้ติดต่อกับผู้ลงทุนในสัญญาซื้อขายล่วงหน้าประเภท ข ซึ่งไม่สามารถทําการวิเคราะห์คุณค่าหรือความเหมาะสมในการซื้อขายหรือการลงทุนในสัญญาซื้อขายล่วงหน้าได้(3) "การให้คําแนะนํา" หมายความว่า การให้คําแนะนําไม่ว่าโดยทางตรงหรือทางอ้อมเกี่ยวกับสัญญาซื้อขายล่วงหน้าหรือความเหมาะสมในการซื้อขายสัญญาซื้อขายล่วงหน้านั้น(4) "ลูกค้า" หมายความว่า บุคคลที่ตกลงรับบริการการให้คําแนะนําจากบริษัทที่ปรึกษาสัญญาซื้อขายล่วงหน้า(5) "ผู้ประกอบธุรกิจสัญญาซื้อขายล่วงหน้าต่างประเทศ" หมายความว่า บุคคลที่ได้รับอนุญาตให้ประกอบธุรกิจสัญญาซื้อขายล่วงหน้าจากหน่วยงานกํากับดูแลด้านสัญญาซื้อขายล่วงหน้าในต่างประเทศที่เป็นสมาชิกของ International Organization of Securities Commissions (IOSCO)ข้อ ๒ ในการเป็นที่ปรึกษาสัญญาซื้อขายล่วงหน้า ให้บริษัทที่ปรึกษาสัญญาซื้อขายล่วงหน้าดําเนินการดังต่อไปนี้เป็นอย่างน้อย (1) จัดให้มีระบบงานที่แสดงความพร้อมในการประกอบธุรกิจการเป็นที่ปรึกษาสัญญาซื้อขายล่วงหน้าตามที่ได้รับความเห็นชอบจากสํานักงาน ก.ล.ต. ซึ่งรวมถึงระบบการควบคุมภายในในส่วนที่เกี่ยวกับการให้คําแนะนํา และระบบการควบคุมดูแลการลงทุนของบริษัทที่ปรึกษาสัญญาซื้อขายล่วงหน้า และพนักงาน(2) จัดให้มีผู้ดูแลการปฏิบัติงานของบริษัทที่ปรึกษาสัญญาซื้อขายล่วงหน้าเพื่อรับผิดชอบในการออกหลักเกณฑ์เกี่ยวกับการป้องกันความขัดแย้งทางผลประโยชน์ การควบคุมภายในของบริษัทที่ปรึกษาสัญญาซื้อขายล่วงหน้านั้น รวมทั้งดูแลให้ผู้ติดต่อกับผู้ลงทุนในสัญญาซื้อขายล่วงหน้าปฏิบัติตามกฎหมาย ประกาศที่เกี่ยวข้อง และมาตรฐานในการประกอบวิชาชีพในกรณีที่บริษัทที่ปรึกษาสัญญาซื้อขายล่วงหน้ามีความประสงค์จะเปลี่ยนแปลงระบบงานตามที่ได้รับความเห็นชอบจากสํานักงาน ก.ล.ต. ตามวรรคหนึ่ง บริษัทที่ปรึกษาสัญญาซื้อขายล่วงหน้าต้องแจ้งให้สํานักงาน ก.ล.ต. ทราบล่วงหน้าเป็นลายลักษณ์อักษร ซึ่งหากสํานักงาน ก.ล.ต. ไม่ทักท้วงเป็นลายลักษณ์อักษรภายในสิบห้าวันนับแต่วันที่สํานักงานได้รับแจ้ง ให้บริษัทที่ปรึกษาสัญญาซื้อขายล่วงหน้าดําเนินการเปลี่ยนแปลงระบบงานได้ข้อ ๓ ในการติดต่อ ชักชวนหรือให้คําแนะนําแก่ลูกค้า บริษัทที่ปรึกษาสัญญาซื้อขายล่วงหน้าต้องจัดให้ผู้ติดต่อกับผู้ลงทุนในสัญญาซื้อขายล่วงหน้าประเภท ก หรือผู้ติดต่อกับผู้ลงทุนในสัญญาซื้อขายล่วงหน้าประเภท ข ซึ่งได้รับความเห็นชอบจากสํานักงาน ก.ล.ต. ตามหลักเกณฑ์ที่สํานักงาน ก.ล.ต. ประกาศกําหนดเป็นผู้ดําเนินการ ทั้งนี้ บริษัทที่ปรึกษาสัญญาซื้อขายล่วงหน้าต้องปฏิบัติตามหลักเกณฑ์ที่สํานักงาน ก.ล.ต. ประกาศกําหนด และต้องดูแลให้ผู้ติดต่อกับผู้ลงทุนในสัญญาซื้อขายล่วงหน้าดังกล่าวปฏิบัติงานตามหลักเกณฑ์ที่สํานักงาน ก.ล.ต. ประกาศกําหนดด้วยข้อ ๔ เพื่อให้การให้คําแนะนําเป็นไปอย่างถูกต้องตรงตามวัตถุประสงค์และความต้องการของลูกค้าในการติดต่อชักชวนลูกค้าเพื่อให้เข้าเป็นคู่สัญญารับบริการแนะนําเกี่ยวกับการซื้อขายหรือการลงทุนในสัญญาซื้อขายล่วงหน้า บริษัทที่ปรึกษาสัญญาซื้อขายล่วงหน้าต้อง(1) จัดทําข้อมูลลูกค้าและจัดให้มีการให้คําแนะนําที่เหมาะสมโดยการพิจารณาจากวัตถุประสงค์ในการลงทุน ความรู้ความเข้าใจเกี่ยวกับการลงทุน ความเสี่ยงที่ยอมรับได้ และปัจจัยอื่น ๆ ของลูกค้า โดยบริษัทที่ปรึกษาสัญญาซื้อขายล่วงหน้าต้องขอข้อมูลดังกล่าวจากลูกค้าเพื่อประกอบการพิจารณาสัญญาให้บริการแนะนําการลงทุนต้องระบุสิทธิของลูกค้าในการได้รับข้อมูลเกี่ยวกับการให้บริการแนะนําการลงทุนที่ชัดเจนเพียงพอ นอกจากนี้ การกําหนดข้อตกลงในลักษณะที่อาจก่อให้เกิดความขัดแย้งทางผลประโยชน์ระหว่างลูกค้ากับบริษัทที่ปรึกษาสัญญาซื้อขายล่วงหน้าและบุคคลที่เกี่ยวข้องตามที่สํานักงาน ก.ล.ต. ประกาศกําหนด ต้องได้รับความยินยอมจากลูกค้าด้วย(2) เปิดเผยหรือดําเนินการเปิดเผยข้อมูลที่จําเป็นต่อการตัดสินใจลงทุนอย่างเพียงพอ และภายในระยะเวลาที่เหมาะสม ทั้งนี้ ข้อมูลดังกล่าวต้องมีความถูกต้องเป็นปัจจุบัน ไม่มีลักษณะที่ทําให้เกิดความเข้าใจผิดหรือเป็นการบิดเบือนข้อเท็จจริง ข้อ ๕ ในกรณีที่บริษัทที่ปรึกษาสัญญาซื้อขายล่วงหน้าจัดให้มีการให้คําแนะนําแก่ลูกค้าโดยผู้ประกอบธุรกิจสัญญาซื้อขายล่วงหน้าต่างประเทศ ให้บริษัทที่ปรึกษาสัญญาซื้อขายล่วงหน้าดําเนินการตามหลักเกณฑ์ดังต่อไปนี้(1) พิจารณาคัดเลือกผู้ประกอบธุรกิจสัญญาซื้อขายล่วงหน้าต่างประเทศว่ามีความน่าเชื่อถือและมีความสามารถดําเนินการให้คําแนะนําได้ตามกฎหมายที่ควบคุมการประกอบธุรกิจในต่างประเทศนั้น(2) แจ้งหลักเกณฑ์เกี่ยวกับการให้คําแนะนําตามกฎหมายว่าด้วยสัญญาซื้อขายล่วงหน้าให้ผู้ประกอบธุรกิจสัญญาซื้อขายล่วงหน้าต่างประเทศทราบ(3) แจ้งชื่อและที่อยู่ของบริษัทที่ปรึกษาสัญญาซื้อขายล่วงหน้าดังกล่าวเพื่อให้ลูกค้าสามารถติดต่อสอบถามเกี่ยวกับการให้คําแนะนําได้ และ(4) ต้องปฏิบัติให้เป็นไปตามหลักเกณฑ์เกี่ยวกับการแปลบทวิเคราะห์ที่กําหนดโดยองค์กรที่เกี่ยวเนื่องกับธุรกิจสัญญาซื้อขายล่วงหน้าที่สํานักงาน ก.ล.ต. ยอมรับข้อ ๖ บริษัทที่ปรึกษาสัญญาซื้อขายล่วงหน้าต้องจัดเก็บเอกสารหลักฐานต่าง ๆ ที่เกี่ยวข้องกับการให้คําแนะนําในการลงทุนในสัญญาซื้อขายล่วงหน้าไว้ดังต่อไปนี้(1) จัดเก็บเอกสารหลักฐานต่าง ๆ ที่เกี่ยวข้องกับการให้คําแนะนําในการลงทุนในสัญญาซื้อขายล่วงหน้าไว้อย่างน้อยเป็นระยะเวลาห้าปีนับแต่วันที่เผยแพร่เอกสารหลักฐานดังกล่าวให้แก่ลูกค้าในลักษณะที่พร้อมให้สํานักงาน ก.ล.ต. เรียกดูหรือตรวจสอบได้ในทันที ทั้งนี้ ในกรณีที่เป็นการจัดให้มีการให้คําแนะนําของผู้ประกอบธุรกิจสัญญาซื้อขายล่วงหน้าต่างประเทศ ให้บริษัทที่ปรึกษาสัญญาซื้อขายล่วงหน้าจัดเก็บเอกสารเกี่ยวกับการให้คําแนะนํา ไม่ว่าเป็นบทวิเคราะห์หรือเอกสารประกอบการให้คําแนะนําอื่นใดไว้อย่างน้อยเป็นระยะเวลาห้าปีนับแต่วันที่มีการให้คําแนะนําดังกล่าวในประเทศไทย(2) จัดเก็บเทปบันทึกเสียงหรือสิ่งบันทึกข้อมูลทางอิเล็กทรอนิกส์ในการให้คําแนะนํา ไว้อย่างน้อยเป็นระยะเวลาสามเดือนนับแต่วันที่ให้คําแนะนํา ทั้งนี้ หากมีข้อร้องเรียนเกี่ยวกับการให้คําแนะนําและการดําเนินการเกี่ยวกับเรื่องร้องเรียนยังไม่เสร็จสิ้นภายในระยะเวลาดังกล่าว ให้บริษัทที่ปรึกษาสัญญาซื้อขายล่วงหน้าจัดเก็บเทปบันทึกเสียงหรือสิ่งบันทึกข้อมูลทางอิเล็กทรอนิกส์เกี่ยวกับการดําเนินการดังกล่าวไว้ต่อไปจนกว่าการดําเนินการเกี่ยวกับข้อร้องเรียนจะแล้วเสร็จข้อ ๗ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 1 กุมภาพันธ์ พ.ศ. 2553 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุนหมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ (1) เพื่อกําหนดหลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นที่ปรึกษาสัญญาซื้อขายล่วงหน้าและหลักเกณฑ์การประกอบธุรกิจของบริษัทที่ปรึกษาการลงทุนให้สอดคล้องกันและ (2) เพื่อกําหนดแนวปฏิบัติในการที่ที่ปรึกษาสัญญาซื้อขายล่วงหน้าได้จัดให้มีการให้คําแนะนําของผู้ประกอบธุรกิจสัญญาซื้อขายล่วงหน้าต่างประเทศแก่ผู้ลงทุนทั่วไปในประเทศไทย จึงจําเป็นต้องออกประกาศนี้